Kolok veľký

Kolok veľký (Zingel zingel) je druh ryby z čeľade ostriežovité (Percidae). 

Je rozšírený v rýchlo tečúcich vodách a podhorských tokoch v povodiach riek Dunaj, Dnester a Prut.

Dorastá do 48 cm, zvyčajne 20 až 30 cm a váhy 250 g. Telo má vretenovité, hlava je zhora sploštená a ústa sú polospodné. Aktívny je v noci, živí sa bentosom alebo malými rybami.

Neresí od apríla do mája na štrkovom alebo pieskovom dne, do ktorého kladie lepkavé vajíčka.

Referencie

Iné projekty

Externé odkazy 
 Kolok veľký na stránke Štátnej ochrany prírody SR

Ostriežovité
Najmenej ohrozené druhy
Sladkovodné ryby
Mihule a ryby na Slovensku
Zákonom chránené živočíchy na Slovensku